**Gyáli Baráti Kör Sport Egyesület**

**ADATKEZELÉSI TÁJÉKOZTATÓ**

A Gyáli Baráti Kör Sport Egyesület az EURÓPAI PARLAMENT ÉS A TANÁCS (EU) 2016/679 RENDELETE (a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről, általános adatvédelmi rendelet (a továbbiakban: GDPR)), valamint az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) alapján az alábbiakról tájékoztatja.

A jelen adatkezelési tájékoztató (a továbbiakban: **Tájékoztató**) célja, hogy a **Gyáli Baráti Kör Sport Egyesület** (a továbbiakban: **Adatkezelő**) tagjai, sportolói (a továbbiakban: Sportoló) vonatkozásában alkalmazott adatvédelmi és adatkezelési elvekről, szabályokról és rendelkezésekről e Sportolókat tájékoztassa. Az Adatkezelő fenntartja magának a jogot, hogy – az érintettek tájékoztatása mellett – jelen Adatkezelési tájékoztatót írásban bármikor módosítsa.

Az Adatkezelő elkötelezett az általa kezelt személyes adatok védelmében, azokat bizalmasan kezeli, biztosítja a személyes adatok védelméhez fűződő jog érvényesülését, és megtesz minden olyan biztonsági, technikai és szervezési intézkedést, mellyel garantálni tudja az adatok biztonságát.

A Tájékoztató az Adatkezelő azon Sportolókkal kapcsolatban végzett adatkezelésére vonatkozik, akik az Adatkezelővel sportolói jogviszonyban állnak, illetve versenyrendszerben, illetve versenyen való részvételre jogosító igazolvány (versenyengedély) kiadása iránti kérelmet terjesztenek elő, illetve e versenyengedélyüket vissza kell vonni, a Sportolókat e célból nyilván kell tartani, illetve a versenyengedéllyel kapcsolatos biztosítási jogviszony létesítése válik szükségessé.

# Az Adatkezelő

Adatkezelő neve: Gyáli Baráti Kör Sport Egyesület

Adatkezelő elérhetősége: 2360 Gyál Ady Endre utca 22.

Honlap: www.gyalibkse.hu

Adatkezelő adatkezelési felelőse: Tomori Győző

Adatkezelő adatkezelési felelősének

elérhetősége: tomorigyozo11@gyalibkse.hu

Telefonszáma: 06303270549

1. Az Adatkezelő felhívja a személyes adat jogosultjának (Sportoló) figyelmét arra, hogy jogosult megismerni és kezelni azon személyes adatait, amelyek a versenyengedély kiállítása, visszavonása, illetve e célból a Sportoló nyilvántartása, továbbá a versenyengedéllyel kapcsolatos biztosítási jogviszony létesítése végett elengedhetetlen. A versenyengedély kiállítása iránti kérelem nem fogadható be, a Sportoló nyilvántartásba vétele, valamint biztosítási jogviszonyának létesítése mindaddig nem teljesíthető, amíg a Sportoló a személyes adatainak Adatkezelő általi megismeréséhez, kezeléséhez, továbbításához hozzájárulási nyilatkozatát meg nem adja Adatkezelőnek.
2. Az Adatkezelő hatályos adatkezelési tájékoztatóját honlapjánelektronikus formában közzéteszi, továbbá a versenyengedély kiállítása iránti kérelem előterjesztésével egyidejűleg tartalmáról és elérhetőségéről a Sportolót tájékoztatja. Amennyiben a személyes adat jogosultja erre vonatkozó elektronikus vagy papír alapú kérelmet terjeszt elő, Adatkezelő az adatkezelési tájékoztatót elektronikus levél mellékleteként megküldi a személyes adat jogosultja által megadott elektronikus levelezési címre.
3. **Fogalmak**

A fogalmak meghatározása a GDPR alapján történik. Amikor jelen tájékoztató adatokról, vagy adatkezelésről rendelkezik, azon személyes adatokat, illetve ezek kezelését kell érteni.

Az érintett személye: valamennyi természetes személy, aki a rendezvényen való részvételi szándékát jelzi és valamennyi természetes személy, aki a rendezvényen, eseményen részt vesz.

Személyes adat: azonosított vagy azonosítható természetes személyre (a továbbiakban: érintett) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható.

Hozzájárulás: az érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez;

Adatkezelő: az a természetes vagy jogi személy, közhatalmi szerv vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza;

Adatkezelés: a személyes adatokon vagy adatállományokon automatizált vagy nem automatizált
módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés;
Adatfeldolgozó: az a természetes vagy jogi személy, közhatalmi szerv vagy bármely egyéb szerv, amely az adatkezelő nevében személyes adatokat kezel;

Igazolt játékos: a sportszervezet és a vele tagsági vagy szerződéses jogviszonyban álló sportoló
együttes kérelmére, a sportoló Gyáli BKSE általi nyilvántartásba vétele és részére első alkalommal
versenyengedély kiadása.

Versenyengedély: a Gyáli BKSE által kiállított, 12 hónapig érvényes, a BKSE
versenyrendszerében vagy versenyein való részvételre jogosító sportolói kártya, melynek
tartalmát és formáját a Magyar Olimpiai Bizottság határozza meg.

# Az Adatkezelő által érintett vonatkozásában végzett adatkezelés

**célja:** (i) versenyengedély kiállítása; (ii) versenyengedély visszavonása; (iii) Sportoló nyilvántartása a versenyengedély kiállításával, visszavonásával kapcsolatban; (iv) versenyengedélyhez kapcsolódó biztosítási jogviszony létesítése.

**jogalapja:** (i) jogi kötelezettség teljesítése (a sportról szóló 2004. évi I. törvény 3. § (3) bekezdés); (ii) érintett hozzájárulása.

# terjedelme:

* 1. **Jogi kötelezettség teljesítése jogcímén kezelt személyes adatok:**
1. a Sportoló neve,
2. a Sportoló születési helye, ideje;
3. a Sportoló képmása;
4. a versenyrendszer megnevezése;
5. a versenyengedély hatálya alá tartozó sportág megnevezése;
6. a versenyengedély érvényességi ideje;
7. a versenyengedély száma;
8. a versenyengedély kiállításának dátuma.
	1. **Az érintett hozzájárulása jogcímén kezelt személyes adatok:**

(i) a Sportoló állampolgársága;

1. a Sportoló anyja neve;
2. a Sportoló lakcíme;
3. a Sportoló email címe;
4. kiskorú Sportoló esetén a törvényes képviselő neve és lakcíme;
5. a sportszövetség, illetve sportszervezet neve, amelynek szervezetrendszerén belül végzi sporttevékenységét a Sportoló;
6. a sportorvosi engedély érvényességi ideje.
7. Az Adatkezelő jogosult a Tájékoztatóban rögzített személyes adatokat a **Magyar Olimpiai Bizottság** (székhely: 1124 Budapest, Csörsz utca 49-51.; nyilvántartási szám: 01-03-0000014; nyilvántartó hatóság: Fővárosi Törvényszék; adószám: 19010272-2-43) mint adatfeldolgozó részére továbbítani tekintettel arra, hogy Adatkezelő a versenyengedély kiállítása, visszavonása, továbbá a Sportoló nyilvántartása, valamint a versenyengedéllyel kapcsolatos biztosítási jogviszony létesítése céljából végzett adatkezelési műveleteket a Magyar Olimpiai Bizottság által működtetett elektronikus sportinformációs rendszer útján és a Magyar Olimpiai Bizottság mint adatfeldolgozó igénybevétele útján teljesíti. A Magyar Olimpiai Bizottság további adatfeldolgozó igénybevételére jogosult.
8. Egyebekben Adatkezelő személyes adatok vonatkozásában adatkezelésre csak akkor jogosult, ha arra jogcímmel rendelkezik.
Adatkezelő a személyes adatokon végzett adatkezelést, személyes adatok megismerését,
gyűjtését vagy felhasználását csak abban az esetben jogosult végezni (akkor
rendelkezik jogcímmel),
a) ha ahhoz a személyes adat jogosultja kifejezett hozzájárulását adta a személyes
adatainak egy vagy több konkrét célból történő megismeréséhez és kezeléséhez;
b) amennyiben az adatkezelés az Adatkezelőre vonatkozó jogi kötelezettség teljesítéséhez
szükséges;
c) az adatkezelés az alapszabályban rögzített tevékenységhez szükséges,
d) a sporttevékenység eredményességi közzétételéhez rendelkezik a természetes
személybeleegyezésével.
9. Adatkezelő tevékenységét adatfeldolgozó igénybevétele nélkül végzi, kivétel a
hatályos Sporttörvény rendelkezéseiben lefektetett adatszolgáltatási kötelezettséget.
10. A jelen **adatkezelés időtartama**: a sportról szóló **2004. évi I. törvény 3. § (8) bekezdésében rögzített időtartam** (amely irányadó mind a jogi kötelezettség teljesítése jogcímén, mind az érintett hozzájárulása jogcímén kezelt személyes adatokra). Amennyiben jogszabály ettől eltérő időtartamot határoz meg, úgy az adatkezelés időtartama e jogszabályban meghatározott időtartam. A Sportoló jogosult hozzájárulási nyilatkozatát akként megtenni, hogy személyes adatai kezeléséhez azzal a feltétellel járul hozzá, hogy Adatkezelő e személyes adatok megismerésére, kezelésére és továbbítására a hozzájárulási nyilatkozata visszavonásáig jogosult. Ez esetben az Adatkezelő a 4. bekezdés A. pontja szerinti személyes adatok megismerésére, kezelésére, továbbítására a sportról szóló 2004. évi I. törvény 3. § (8) bekezdésében rögzített időtartam alatt jogi kötelezettség teljesítése jogcímén, míg a 4. bekezdés B. pontja szerinti személyes adatok megismerésére, kezelésére, továbbítására ugyanezen időtartam alatt a Sportoló hozzájárulásával jogosult. A sportról szóló 2004. évi I. törvény 3. § (8) bekezdésében rögzített időtartamot követően az Adatkezelő a 4. bekezdésben foglalt személyes adatok megismerésére, kezelésére és továbbítására a Sportoló hozzájárulása jogcímén jogosult a **hozzájárulási nyilatkozat visszavonásáig**.
11. Az Adatkezelő használatában lévő ingatlanok és ingóságok
védelme érdekében székhelyét, telephelyein és fióktelepein biztonsági
kamerarendszert (a továbbiakban: biztonsági kamerarendszer) működtet, amely
kizárólag magánterületen megtörtént eseményeket mozgóképi formában figyel meg
folyamatosan. Az Adatkezelő által végzett ilyen adatkezelés kizárólagos célja a jogos
érdekeinek védelme (vagyonvédelem), és semmilyen formában nem irányul ettől
eltérő célra, így különösen arra, hogy a kamera által rögzített személyek helyadatait,
vagy általuk végzett – nem jogellenes – tevékenységeket a
továbbiakban e személyekkel kapcsolatban felhasználja.

Az érintettek figyelmét tájékoztatást tartalmazó
tábla (a továbbiakban: figyelmeztetés) elhelyezésével hívja fel a kamerás megfigyelés lehetőségére.

1. **személyes adatok kezelésére vonatkozó elvek**

A GDPR 5. cikk meghatározza az adatkezelés alábbi adatelveit, melyek érvényesülését az Adatkezelő az adatkezelés során biztosítja:

* Jogszerűség, tisztességes eljárás és átláthatóság elve
* Célhoz kötöttség elve
* Adattakarékosság elve
* Pontosság elve
* Korlátozott tárolhatóság elve

# A személyes adat jogosultját megillető jogok:

Azokat a természetes személyeket, akinek a személyes adatait az Adatkezelő kezeli, az Adatkezelő adatkezelését illetően a következő jogosultságok illetik:

1. tájékoztatáshoz való jog
2. helyesbítéshez való jog;
3. elfeledtetéshez való jog;

d.) adatkezelés korlátozásához való jog;

 e.) adathordozhatósághoz való jog;

f.) tiltakozáshoz való jog.

# Jogorvoslati lehetőségek:

Amennyiben a személyes adat jogosultja a személyes adatai kezelése vonatkozásában azt tapasztalja, hogy az Adatkezelő megsérti az adatvédelmi jogszabályokban meghatározottakat, úgy jogai védelme érdekében jogorvoslati kérelemmel fordulhat a területileg illetékes **bírósághoz, vagy a Nemzeti Adatvédelmi és Információszabadság Hatósághoz.**

Kérem azonban, hogy sérelmével első alkalommal az Adatkezelőhöz forduljon a fenti elérhetőség valamelyikén.

A **Nemzeti Adatvédelmi és Információszabadság Hatóság** elérhetőségei:

 Székhely: 1055 Budapest, Falk Miksa u.9-11.

Telefon: +36 (1) 391-1400

Fax: +36 (1) 391-1410

Elektronikus elérhetőség: ugyfelszolgalat@naih.hu

 Weboldal: [http://naih.hu](http://naih-hu/)